**ANNEX. DOCUMENT EUROPEU ÚNIC DE CONTRACTACIÓ (DEUC)**

Les empreses licitadores han de presentar el Document europeu únic de contractació (DEUC), el qual es pot generar a través de l’eina web de generació del DEUC (<https://contractaciopublica.cat/ca/deuc>), integrada a la Plataforma de Serveis de Contractació Pública (PSCP), d’acord amb el que estableix la Instrucció 1/2025, de 12 de març, de la Junta Consultiva de Contractació Pública de Catalunya (Ple) sobre l’eina electrònica de generació del Document europeu únic de contractació (DEUC) integrada a la Plataforma de Serveis de Contractació Pública i directrius per emplenar-lo.

Aquesta eina es troba accessible per a les persones usuàries de l’Administració en el menú de la pàgina principal del gestor de publicacions de la PSCP i des de les eines de licitació electrònica corporatives, el Sobre digital i l’Oferta telemàtica. Per la seva banda, els operadors econòmics disposen d’un accés obert des del nou Espai d’empreses licitadores de la PSCP i des dels enllaços d’interès que consten a la part inferior de la part pública de la PSCP.

El DEUC es podrà generar en format XML o en PDF.